Jou TV-hoogtepunte vir die naweek (18-20 Maart 2016)
JY LEES NOU Jou TV-hoogtepunte vir die naweek (18-20 Maart 2016)
Stuart en sy mensgesin gaan met ’n epiese gesinsvakansie. Dit staan egter op die punt om bederf te word wanneer ’n eienaardige gedierte die bos se diere begin terroriseer. Wat staan ‘n aangenome muisheld nou te doen? Natuurlik moet hy die situasie red!
Die planeet lê aan skerwe en net een man het die sleutel tot redding, maar sal Eli in een stuk by sy bestemming aankom? Wel, hulp is op pad, maar daar is heelwat slegte karakters wat sy waardevolle boek soek en wat sal moor om dit in die hande te kry. . .
Die FBI-agent, Gracie Hart, keer klandestien terug. En sy moet soos ’n prikkelpop optree in hierdie sending. . . om ’n ontvoerde mededinger in ’n skoonheidskompetisie op te spoor en ’n bom te ontlont! Sandra Bullock op haar beste as komediant!
Die yshokkie-kleingoed is terug vir nog koel avonture op ys. Hierdie keer het die nasionale span van die VSA hul afrigter gehuur, maar hy is nie so seker dat sy huidige spannetjie kan wen nie. Daarom soek hy hulp in die vorm van sy Mighty Ducks!
Twee pa’s word afgedank by die werk. Hulle is verveeld en sonder inkomste, dus besluit hulle om ’n dagsorgsentrum in hulle buurt oop te maak. En boeta, is die resultate lag-dat-die-trane-loop snaaks, allermins omdat Eddie Murphy die hoofrol speel en hy sy hande vol het met die onbeheerbare kleingoed!
Tipies: ’n vaal mannetjie raak tot oor sy ore verlief op ’n pragtige vrou. Nie so tipies nie – sy is ook op hom verlief. Terwyl alles op die oog af goed verloop, kry ons dolgelukkig verliefde outjie ’n bietjie slegte nuus van sy vriende af: sy meisie is buite sy liga. Dit is dan wanneer hy begin wonder oor alles en sy verhouding in gevaar kom.
Iets baie eienaardigs is in die omgewing aan die gang, dus word die Ghostbusters ingroep om die stad New York te kom red. Waarmee kry hulle te doen? Ag, jy weet. . . ’n rivier ektoplasmiese slym en ’n skildery wat lewendig word. . . eintlik maar net die gewone goed.
Jason Statham, die rolprent-hardebaard, vertolk die rol van ’n sluipmoordenaar wat elke deeltjie van sy lewe tot in die fynste besonderhede agtermekaar gekry het. Wat hy egter nie in gedagte gehou het nie, is die feit dat sy nuwe leerjonge die seun van ’n voormalige teiken is, en dat hy sy moordenaar-mentor wil doodmaak as terugbetaling.
Adam Sandler is terug op die kassie met nog ’n lawwe komedie, maar hierdie een is ten minste propvol oulikheid. Hy speel die rol van ’n skoenmaker wat ’n tower-skoeneherstelmasjien in sy winkel ontdek. Deur dit te gebruik, kan hy as engiemand wie se skoene hy regmaak, lewe. . . en dit loop uit op talle skreeusnaakse avonture.